
MED-rapport Helsam T1 2018

Kommentarer til produksjonstall
Vi hadde i 2017 samme studiepoengproduksjon for masterprogrammene (kategori D) som i 2016, men noe svakere enn måltallet for 2017. For bachelorprogrammet (kategori F) var produksjonen svakere enn både 2016 og måltallet for 2017. Til tross for at studiepoengproduksjonen for master var på samme nivå som 2016 var det et vesentlig fall i antall ferdige kandidater. En høyere andel av studiepoengproduksjonen er dermed andre emner enn masteroppgaven. Antall ferdige kandidater på bachelorprogrammet gikk kraftig opp, noe som tilsier at den gjennomsnittlige bachelorstudent i større grad har tatt studiepoeng utenom instituttet. Det trengs en nærmere analyse av grunnlaget for å si noe om hva dette vil ha å si for justering av framtidige måltall.

Alle de eksterne inntektene er vesentlig lavere enn forventet og tidligere år. Det skyldes en omlegging til periodiserte inntekter og som gjør at inntektene settes tilsvarende kostnadene for den eksternfinansierte virksomheten i samme periode, mens inntektene tidligere har blitt regnskapsført når de kom inn. Sammenligningen med historikk og framtidige tall blir derfor uhensiktsmessig. Forventet framtidig produksjon vil måtte justeres som følge av dette.

Avlagte doktorgrader og publikasjonspoeng er omtrent som ventet. 

Sykefravær 2017
Vi mangler en dekkende rapport for sykefraværet og det blir derfor vanskelig å kommentere på utviklingen. Med utgangspunkt i anbefalt SAP-rapport ser det ut til at Helsams samlede sykefravær har økt fra 1,20% til 1,33% fra 2016 til 2017. Vi har ikke lykkes med å finne noen klare tendenser til utviklingen mellom avdelinger, stillingsgrupper eller kjønn, men må igjen ta forbehold om at datagrunnlaget er usikkert.  


Dato: 16.5.2018

Nina K. Vøllestad						Knut Tore Stokke
instituttleder							administrasjonssjef

Helsam produksjonstall

2014 2015 2016 2017 2017 2018 2019 2020 2021 2022

Studiepoeng Kat. D 257 244 256 256 260 270 270 270 275 275

Studiepoeng Kat. F 102 109 104 94 105 105 105 110 110 110

Kandidater kategori D 125 127 136 124 140 138 160 154 161 156

Kandidater kategori F 17 30 24 33 25 25 25 25 25 25

Avlagte doktorgrader 40 31 20 28 30 32 34 36 36 38

NFR inntekter 33 621 38 626 40 136 31 248 43 000 45 000 50 000 50 000 55 000 55 000

EU inntekter (rammeprogram)  3 607 1 442 9 271 4 684 6 200 6 500 9 000 9 000 9 000 12 000

Andre inntekter (EFV) 43 373 40 925 56 275 37 306 64 645 60 895 59 311 53 120 58 154 56 142

Publikasjonspoeng (antall fra DBH) 198 297 353 365 360 370 380 390 400 410

